CELEX: 32006D0140
Language: sk
Date: 2006-02-15 00:00:00
Title: 2006/140/ES: Rozhodnutie Komisie z  15. februára 2006  o osobitnej finančnej pomoci Spoločenstva na štúdiu o výskyte génov PrP odolných voči TSE u kôz, ktorú predložil Cyprus na rok 2006  [oznámené pod číslom K(2006) 408]

24.2.2006   
            
            
               SK
            
            
               Úradný vestník Európskej únie
            
            
               L 54/44
            
         
      ROZHODNUTIE KOMISIE
   
   z 15. februára 2006
   o osobitnej finančnej pomoci Spoločenstva na štúdiu o výskyte génov PrP odolných voči TSE u kôz, ktorú predložil Cyprus na rok 2006
   [oznámené pod číslom K(2006) 408]
   (Iba grécky text je autentický)
   (2006/140/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 20,
   keďže:
   
               (1)
            
            
               Z hľadiska ochrany zdravia zvierat a ochrany spotrebiteľov je mimoriadne dôležité eradikovať u malých prežúvavcov prenosné spongiformné encefalopatie (TSE) vrátane bovínnej spongiformnej encefalopatie (BSE), ktorá sa pokladá za príčinu smrteľného variantu Creutzfeld-Jacobovej choroby u ľudí.
            
         
               (2)
            
            
               U oviec je selekcia génov odolného priónového proteínu (PrP) hlavným nástrojom na eradikáciu TSE. Preto boli v rozhodnutí Komisie 2003/100/ES (2) ustanovené minimálne požiadavky na zavádzanie šľachtiteľských programov pre odolnosť oviec voči TSE. O génoch PrP odolných voči TSE je však k dispozícií len veľmi málo informácií.
            
         
               (3)
            
            
               Je potrebné overiť existenciu genotypov odolných voči TSE u kôz, aby sa mohli vypracovať veterinárne právne predpisy Spoločenstva, najmä v oblasti kontroly a možnej eradikácie TSE u takýchto zvierat.
            
         
               (4)
            
            
               Cyperské orgány predložili v roku 2005 návrh dvojročnej štúdie o výskyte genotypov odolných voči TSE u kôz s cieľom získať od Spoločenstva finančnú podporu. Cieľom štúdie je ešte hlbšie preskúmať gén PrP cyperských kôz s cieľom potvrdiť výsledky predošlých predbežných štúdií, v ktorých sa zistilo, že špecifické polymorfizmy indikujú odolnosť voči TSE, a s cieľom vyhodnotiť údaje, aby bolo možné určiť bežnú, referenčnú hodnotu prevalencie génov PrP odolných voči TSE u kôz. Cyprus sa vyznačuje vysokou prevalenciou TSE u kôz, a preto je vhodným členským štátom na uskutočnenie takéhoto pilotného projektu. Na štúdii sa má začať pracovať od 1. januára 2006.
            
         
               (5)
            
            
               Štúdiu zrealizujú veterinárne služby cyperského ministerstva poľnohospodárstva, prírodných zdrojov a životného prostredia. Referenčné laboratórium Spoločenstva pre TSE bude vykonávať vedecký dohľad nad štúdiou.
            
         
               (6)
            
            
               Podľa článku 3 ods. 2 nariadenia Rady (ES) č. 1258/1999 (3) sa veterinárne opatrenia a opatrenia súvisiace so zdravotným stavom rastlín, prijaté v súlade s pravidlami Spoločenstva, financujú v rámci Sekcie záruk Európskeho poľnohospodárskeho usmerňovacieho a záručného fondu; na účely finančnej kontroly sa uplatňujú články 8 a 9 nariadenia Rady (ES) č. 1258/1999.
            
         
               (7)
            
            
               Finančná pomoc Spoločenstva sa udeľuje, pokiaľ sa ustanovené akcie vykonávajú účinne a za predpokladu, že orgány poskytnú všetky potrebné informácie v ustanovených lehotách. Z rozpočtových dôvodov sa o pomoci Spoločenstva rozhoduje každý rok.
            
         
               (8)
            
            
               Je potrebné upresniť, aký výmenný kurz sa má používať v prípade žiadostí o platbu predložených v národnej mene podľa článku 1 písm. d) nariadenia Rady (ES) č. 2799/98 z 15. decembra 1998, ktorým sa ustanovujú poľnohospodárske menové dojednania pre euro (4).
            
         
               (9)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   1.   Program pozorovania výskytu génov PrP odolných voči TSE na Cypre sa týmto schvaľuje na obdobie dvanástich mesiacov so začiatkom od 1. januára 2006.
   2.   V súlade s ustanovením kapitoly 1 prílohy finančná pomoc Spoločenstva na program uvedený v odseku 1 pokrýva náklady (bez DPH), ktoré vzniknú Cypru v súvislosti s laboratórnymi testami, a to až do výšky 100 %. Výška finančnej pomoci je maximálne 47 500 EUR.
   Článok 2
   1.   Finančná pomoc uvedená v článku 1 ods. 2 sa Cypru vyplatí za predpokladu, že realizácia programu je v súlade s príslušnými ustanoveniami práva Spoločenstva, vrátane pravidiel o hospodárskej súťaži a verejnom obstarávaní, s výhradou podmienok ustanovených v písmenách a) až e):
   
               a)
            
            
               Do 1. januára 2006 je potrebné uviesť do účinnosti zákony, iné právne predpisy a správne opatrenia na realizáciu štúdie.
            
         
               b)
            
            
               Najneskôr do dvoch mesiacov po ukončení tohto obdobia je potrebné zaslať čiastkové finančné a technické hodnotenie, ktoré sa vzťahuje na prvých osem mesiacov realizácie štúdie. Správa musí byť v súlade so vzorom stanoveným v kapitole 2 prílohy.
            
         
               c)
            
            
               Najneskôr do 31. marca 2007 je potrebné zaslať záverečnú správu o celkovej realizácii a výsledkoch štúdie za celé obdobie, v ktorom bola udelená finančná pomoc Spoločenstva. Správa musí obsahovať technické a finančné hodnotenie za rok 2006, v súlade so vzorom stanoveným v kapitole 2 prílohy a s priloženými dokladmi o vzniknutých nákladoch.
            
         
               d)
            
            
               Tieto správy musia poskytovať podstatné a cenné technické a vedecké informácie, ktoré zodpovedajú účelu intervencie Spoločenstva.
            
         
               e)
            
            
               Program je potrebné realizovať účinne.
            
         2.   V prípade nedodržania lehoty stanovenej v odseku 1 písm. c) sa výška pomoci zníži od 1. mája o 25 %, od 1. júna o 50 %, od 1. júla o 75 % a od 1. septembra 2007 o 100 %.
   Článok 3
   Výmenným kurzom pre úhrady nákladov realizované v národnej mene v mesiaci „n“ je kurz platný v desiaty deň mesiaca „n + 1“ alebo v prvý predchádzajúci deň, pre ktorý bol kurz stanovený.
   Článok 4
   Toto rozhodnutie sa uplatňuje od 1. januára 2006.
   Článok 5
   Toto rozhodnutie je určené Cyperskej republike.
   
      V Bruseli 15. februára 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 224, 18.8.1990, s. 19. Rozhodnutie naposledy zmenené a doplnené smernicou Európskeho parlamentu a Rady 2003/99/ES (Ú. v. EÚ L 325, 12.12.2003, s. 31).
   
      (2)  Ú. v. EÚ L 41, 14.2.2003, s. 41.
   
      (3)  Ú. v. ES L 160, 26.6.1999, s. 103.
   
      (4)  Ú. v. ES L 349, 24.12.1998, s. 1.
   
      PRÍLOHA
      KAPITOLA 1
      Finančná pomoc Spoločenstva
      
                  Náklady
               
               
                  Počet jednotiek
               
               
                  Náklady za jednotku v eurách
               
               
                  Celkové náklady v eurách
               
               
                  Pomoc Spoločenstva
               
            
                  Odber vzoriek
               
               
                  70 hodín
               
               
                  21
               
               
                  1 470
               
               
                  žiadna
               
            
                  Histologické vyšetrenie
               
               
                  1 500 analýz
               
               
                  3,5
               
               
                  5 250
               
               
                  žiadna
               
            
                  Genotypizácia PrP
                  Sekvenovanie DNA
               
               
                  750 analýz
               
               
                  60
               
               
                  45 000
               
               
                  náklady na maximálne 750 analýz v maximálnej výške 60 EUR na analýzu
               
            
                  Rýchle testovanie
               
               
                  Testovacie súpravy a materiál
               
               
                  250 testov
               
               
                  14
               
               
                  3 500
               
               
                  náklady na maximálne 250 analýz v maximálnej výške 10 EUR na analýzu
               
            
                  Práca
               
               
                  60 hodín
               
               
                  20
               
               
                  1 200
               
               
                  žiadna
               
            
                  Koordinácia a vyhodnotenie údajov
               
               
                  1 778 hodín
               
               
                  14,5
               
               
                  25 780
               
               
                  žiadna
               
            
                  Cestovné a ubytovacie náklady odborníkov referenčného laboratória Spoločenstva
               
               
                  1 cesta
               
               
                  1 300
               
               
                  1 300
               
               
                  žiadna
               
            
                   
               
               
                  Spolu:
               
               
                  maximum 47 500 EUR
               
            KAPITOLA 2
      Technické a finančné správy
      Časť A:   Technická správa
      
                   
               
               
                  Vykazované obdobie od ...do ...
               
            Určenie genotypu PrP sekvenovaním DNA
      
                   
               
               
                  Počet vzoriek, kde je kodónom 146 kódovaná aminokyselina:
               
            
                  Kyselina asparágová
               
               
                  Serín
               
               
                  …
               
               
                  Iné
               
            
                  Histologické vyšetrenie: podozrenie na TSE +, rýchle testovanie +
               
               
                   
               
               
                   
               
               
                   
               
               
                   
               
            
                  Histologické vyšetrenie: podozrenie na TSE +, rýchle testovanie –
               
               
                   
               
               
                   
               
               
                   
               
               
                   
               
            
                  Histologické vyšetrenie: podozrenie na TSE –, rýchle testovanie +
               
               
                   
               
               
                   
               
               
                   
               
               
                   
               
            
                  Histologické vyšetrenie: podozrenie na TSE –, rýchle testovanie –
               
               
                   
               
               
                   
               
               
                   
               
               
                   
               
            
                  Zdravé kontrolné skupiny
               
               
                   
               
               
                   
               
               
                   
               
               
                   
               
            Časť B:   Vykazovanie nákladov na kontroly (1)
      
      
                   
               
               
                  Vykazované obdobie od ...do ...
               
            
                   
               
               
                  Príslušné číslo rozhodnutia Komisie o poskytovaní finančnej pomoci: ...
               
            
                  Náklady vzniknuté v súvislosti s týmito činnosťami:
               
               
                  Počet jednotiek
               
               
                  Náklady vzniknuté počas sledovaného obdobia (v národnej mene)
               
            
                  Genotypizácia PrP sekvenovaním DNA. Počet testov:
               
               
                   
               
               
                   
               
            
                  Rýchle testovanie. Počet testov:
               
               
                   
               
               
                   
               
            
                  Rýchle testovanie. Odpracované hodiny:
               
               
                   
               
               
                   
               
            
         (1)  Pri predkladaní záverečnej správy uvedenej v článku 2 písm. c) sa pre každú položku poskytuje zoznam všetkých výdavkov spolu s kópiou sprievodných dokladov.